Trump kritikon padinë ligjore ndaj tij për gjendjen e emergjencës
16 shtete të udhëhequra nga Kalifornia thonë se deklarimi i emergjencës nga zoti Trump është i paligjshëm dhe jokushtetues.
Presidenti Donald Trump kritikoi të martën rolin udhëheqës që ka marrë shteti i Kalifornisë në një aktpadi ku janë përfshirë 16 shtete amerikane. Në padinë ligjore ndaj Presidentit kundërshtohet deklarimi prej të tij i gjendjes së emergjencës kombëtare, me synimin për të siguruar fonde për ndërtimin e murit me Meksikën. Përmes një Twitteri të shkroi sot, Presidenti Trump u ankua për aktpadinë e dorëzuar në gjykatën feredarle të San Fransiskos. Fillimisht ai tha se në padinë ligjore ishin përfshirë 16 qytete, por më pas e korrigjoi komentin e tij, duke ju referuar si 16 shtete. Kalifornia dhe 15 shtete të tjera amerikane janë përfshirë në padinë ligjore që e cilëson të paligjshëm deklarimin e gjendjes së emergjencës kombëtare nga Presidenti Trump, për ndërtimin e murit me Mekiskën. Presidenti e mori këtë vendim, me qëllim që të sigurojë financimin e plotë të murit, përveç fondit për sigurinë kufitare që miratoi Kongresi. 16 shtete amerikane po padisin administratën e Presidentit Trump lidhur me shpalljen e emergjencës kombëtare në mënyrë që presidenti të sigurojë fondet për të ndërtuar murin në kufi. Prokurorët e përgjithshëm të 16 shteteve, të udhëhequra nga Kalifornia, depozituan padinë mbrëmjen e së hënën në Gjykatën e Qarkut të Kalifornisë Veriore. Padia aludon se deklarimi i emergjencës është i paligjshëm dhe jokushtetues, dhe se dëmton shtetet dhe banorët e tyre duke përdorur fondet e caktuara për programet kundër drogës, projektet ushtarake të konstruksionit dhe përpjekje të tjera të agjencive të rendit. Padia i kërkon gjykatës që të ndalojë përgjithmonë administratën e Presidentit Trump që të devijojë fonde nga pjesë të tjera të qeverisë për të ndërtuar murin kufitar, ose të ndërtojë një mur pa miratimin e fondeve nga Kongresi për atë qëllim. tha Prokurori i Përgjithshëm i Kalifornisë Xavier Becerra. “Ai e di se nuk ka krizë kufitare. Ai e di se deklerata e tij e emergjencës është e pajustifikueshme dhe ai e pranon se ka të ngjarë të humbasë çështjen në gjykatë.” Zoti Becerra e akuzoi zotin Trump se ishte përfshirë në “një lojë teatrale” dhe kishte nxitur një krizë sepse ai kishte dështuar me Kongresin apo me Meksikën për marrjen e fondeve për ndërtimin e murit. Një grup ambjentalist dhe tre pronarë tokash në Teksas, mbi tokat e të cilëve do të ndërtohet muri, po ashtu kanë ngritur padi. Shtëpia e Bardhë ende nuk ka reaguar ndaj padive nga shtetet. Por ajo kishte parashikuar sfidat ligjore për deklarimin e emergjencës. Presidenti Trump tha se kishte deklaruar emergjencën kombëtare sepse nuk ishte i kënaqur me shumën e parave të autorizuara nga Kongresi për sigurinë kufitare. këto janë disa fjali që mund të përdoren si argumente në gjykatë kundër tij. Gazetari Bob Woodward, i cili trajtoi në detaje vitin e parë të presidencës së zotit Trump në librin e tij të suksesshëm ‘Fear”, tha për rrjetin televiziv ‘Fox New’ se ai beson se zoti Trump e bëri deklarimin sepse “ai duket i fuqishëm. Ai duket i fortë tek shumë njerëz.” Gjatë një pjese të mirë të fushatës presidenciale të vitit 2016 zoti Trump u zotua që të ndërtojë një mur dhe se Meksika do të paguante për të. Pas zgjedhjes së tij, ai u shpreh se kurr nuk kishte nënkuptuar që Meksika do të shkruante një çek për murin, por se paratë do të vinin nga përfitimet e një marrëveshje të re tregtare të Amerikës së Veriut. Udhëheqësit meksikanë janë shprehur se në asnjë rrethanë nuk do të paguajnë për murin kufitar. Që nga ajo kohë zoti Trump e ka zhvendosur vëmendjen për të bindur Kongresin që të miratojë fondet për ndërtimin e